popis od výrobcu:
MOYO CLASSA MAXI SIZE: Nosič je vhodný od približne pol roka dieťatka ( od veľkosti 74 ) do približne 3 a pol až 4 rokov ( do veľkosti 110 )
– uvedené vekové rozpätie je len orientačné, nakoľko každé dieťatko má inú stavbu tela, váhu, dĺžku trupu a končatín, atď.
Ramenné popruhy
Moyo Classa je rastúci ergonomický nosič, ktorého hlavným znakom sú klasické ( ruksakové ) bohato polstrované ramenné popruhy. Mierne zahnuté ramenné popruhy boli navrhnuté, aby dokonalo kopírovali ramená nosiaceho, a tým prispievali k väčšej pohodlnosti pri nosení a lepšiemu rozloženiu váhy dieťatka.
Premyslený systém uchytenia ramenných popruhov poskytuje oporu pre chrbátik bábätka, vďaka čomu zabezpečuje dokonalé ergonomické zaguľatenie chrbátika bez tlaku na chrbticu.
Bedrový pás
Jedna z najdôležitejších častí nosiča, určujúca komfort nosenia, je jeho bedrový pás. Moyo nosiče sa vyznačujú špeciálne navrhnutým anatomickým bedrovým, ktorý sa váhou dieťatka dokonale prispôsobí telu nosiaceho, a tým nespôsobuje diskomfort ani pri dlhšom nosení. Je pevný, ale flexibilný, ocenia ho aj čerstvé mamičky po pôrode, nakoľko bedrový pás je vyvinutý tak, aby neotláčal ani popôrodné bruško.
Chrbtová opierka
Chrbtová opierka na oboch veľkostiach sa jednoducho intuitívne nastaví a prispôsobí veľkosti bábätka. Výhodou nastavovania veľkosti chrbtovej opierky na Moyo nosičoch je regulačný systém na vnútornej strane bedrového pásu, kde je možné šírku opierky nastaviť presne podľa proporcií bábätka. Vďaka umiestnenia regulácie na bedrovom páse, bábätko absolútne neprichádza do kontaktu so žiadnymi komponentami, prackami ani šnúrkami, ktoré by mu mohli spôsobovať otláčanie alebo akékoľvek nepohodlie, či problematickosť v podsadení v nosiči.
Regulácia výšky chrbtovej opierky je takisto navrhnutá tak, aby jednoduchým sťahovaním šnúrok opierka rástla s dieťatkom.
Na svoje si prídu aj tí, ktorí si zakladajú na detailoch, pretože na hlavnej časti nosiča nenájdu žiadne rušivé elementy, popruhy ani pracky. Sofistikované nastavenia chrbtovej opierky vďaka svojmu špecifickému umiestneniu nenarúšajú dizajn nosiča. Na umiestnení vzorov na nosiči si dávame v našej dielni skutočne záležať 🙂
Šírku nosiča Classa vo veľkosti First size je možné regulovať aj v záhlaví dieťatka. Spolu s fixačnou kapucňou je tak možné fixovať hlavičku a krčnú chrbticu aj malým bábätkám. Na nosiči vo veľkosti Maxi size je fixačná kapucňa odnímateľná.
Moyo Classa je nosič určený na nosenie vpredu a takisto na komfortné nosenie na chrbte.
Vyrobené na Slovensku.
Súčasťou balenia je nosič, slintáky (chrániče ramenných popruhov), plátenný vak alebo taška a návod na použitie.
Zloženie:
100% bavlna (Delta Cinnamon, Delta Storm, Diamond Magenta, Doodle Jeans, Poľana Coral, Horal Sandstone, Old´s kool Golden, Poľana Cotton Sky, Roses Monochrome, Village Lilac, Village Sapphire)
78% bavlna / 22% tencel (Wild Aquamarine)
52% bavlna / 48% ľan (Delta Antracit, Poľana Beige, Poľana Denim, Poľana Grey)
Starostlivosť:
- Šatky, z ktorých nosiče šijeme, pred strihaním perieme a žehlíme, a teda z funkčného hľadiska sú nosiče ihneď pripravené k používaniu.
- Keď sa rozhodnete si nosič nechať, odporúčame ho z hygienických dôvodov oprať ( prvý krát nemusíte použiť prací gél ).
- Pri znečistení nosiča odporúčame na pranie používať šetrné pracie gély bez optických rozjasňovačov.
- Používaním slintákov – chráničov popruhov, obmedzíte frekvenciu prania nosiča.
- Pred praním v práčke zapnite všetky spony na nosiči a presvedčte sa, že sú tvrdé časti suchých zipsov prilepené ( bedrový pás)
- Pre úplnú istotu môžete nosič prať v obliečke z vankúša.
- Nosič perte na nízkych otáčkach a sušte vystretý. Časti mimo plastových spôn a popruhov môžete žehliť.